মাধবপুর প্রতিনিধি \ জেলা প্রশাসক সাবিনা আলম বলেছেন অবাধ, সুষ্টু ও নিরপেক্ষভাবে পৌর নির্বাচন সম্পন্ন করতে প্রশাসন বদ্ধপরিকর। আচরণবিধি লঙ্ঘন করলে কাউকেই ছাড় দেয়া হবে না। সকল প্রার্থীকে আচরণবিধি মেনে নিজেদের প্রচারণা চালানোর আহবান জানান। তিনি গতকাল বুধবার বিকালে পৌর নির্বাচন উপলক্ষে মাধবপুর উপজেলা পরিষদ মিলনায়তনে বিশেষ আইনশৃঙ্খলা বিষয়ক সভায় প্রধান অতিথির বক্তব্যে এ কথা বলেন। উপজেলা নির্বাহী কর্মকর্তা ও রিটার্নিং অফিসার মোহাম্মদ রাশেদুল ইসলামের সভাপতিত্বে বিশেষ অতিথির বক্তব্য রাখেন জেলা পুলিশ সুপার জয়দেব কুমার ভদ্র। অন্যান্যদের মধ্যে বক্তব্য রাখেন জেলার অতিরিক্ত জেলা ম্যাজিস্ট্রেট মোঃ এমরান হোসেন, সহকারী কমিশনার ভূমি রফিকুল ইসলাম, নির্বাচন অফিসার মিজানুর রহমান, অফিসার ইনচার্জ মোল­া মুনির হোসেন, মেয়র হিরেন্দ্র লাল সাহা, মেয়র প্রার্থী হাবিবুর রহমান মানিক, ...